CELEX: 32013R0114
Language: lt
Date: 2012-11-06 00:00:00
Title: 2012 m. lapkričio 6 d. Komisijos deleguotasis reglamentas (ES) Nr. 114/2013, kuriuo Europos Parlamento ir Tarybos reglamentas (ES) Nr. 510/2011 papildomas prašymo leisti naujoms lengvosioms komercinėms transporto priemonėms taikyti nukrypti nuo savitosios CO 2 išmetimo normos leidžiančią nuostatą teikimo taisyklėmis  Tekstas svarbus EEE

9.2.2013   
            
            
               LT
            
            
               Europos Sąjungos oficialusis leidinys
            
            
               L 38/1
            
         KOMISIJOS DELEGUOTASIS REGLAMENTAS (ES) Nr. 114/2013
   2012 m. lapkričio 6 d.
   kuriuo Europos Parlamento ir Tarybos reglamentas (ES) Nr. 510/2011 papildomas prašymo leisti naujoms lengvosioms komercinėms transporto priemonėms taikyti nukrypti nuo savitosios CO2 išmetimo normos leidžiančią nuostatą teikimo taisyklėmis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 11 straipsnio 7 dalį,
   kadangi:
   
               (1)
            
            
               pagal Reglamento (ES) Nr. 510/2011 11 straipsnį maži gamintojai (toliau – prašymo teikėjai) gali prašyti leisti taikyti alternatyvias teršalų mažinimo normas, kurios turi atitikti jų galimybes mažinti išmetamų teršalų kiekį, įskaitant ekonomines ir technologines galimybes mažinti savitąjį išmetamo CO2 kiekį, kartu atsižvelgdami į susijusių naujų lengvųjų komercinių transporto priemonių tipų rinkos ypatybes;
            
         
               (2)
            
            
               nustatant prašymo teikėjo galimybes mažinti išmetamų teršalų kiekį, reikėtų įvertinti jo ekonomines ir technologines galimybes. Tuo tikslu prašymo teikėjas turėtų pateikti išsamią informaciją apie savo ekonominę veiklą, taip pat informaciją apie lengvosiose komercinėse transporto priemonėse naudojamas išmetamo CO2 kiekio mažinimo technologijas. Prašymo teikėjo prašoma pateikti jo jau turimą informaciją, todėl jam tai neturėtų sudaryti papildomos administracinės naštos;
            
         
               (3)
            
            
               siekiant prašymo teikėjams nustatyti aiškų pradinį atskaitos tašką, kuriuo remiantis būtų nustatomos savitosios teršalų išmetimo normos, derėtų naudoti naujausius turimus duomenis apie vidutinį savitąjį 2010 m. išmetamo CO2 kiekį. Jei tokių duomenų neturima, ši norma turėtų būti lyginama su duomenimis apie vėlesnių kalendorinių metų, kurie yra artimiausi 2010 m., vidutiniu savituoju išmetamo CO2 kiekiu;
            
         
               (4)
            
            
               siekiant supaprastinti prašymo teikimą, reikėtų pateikti Sąjungoje 2010 m. veikusių gamintojų ir jų vidutinio savitojo išmetamo CO2 kiekio sąrašą. Sąrašas sudarytas po oficialių konsultacijų su valstybėmis narėmis ir pagrindiniais suinteresuotaisiais subjektais, vykusių 2009 m. liepos 9 d. politikos dėl kelių transporto priemonių išmetamo CO2 formavimo ir įgyvendinimo ekspertų grupės posėdyje;
            
         
               (5)
            
            
               siekiant atsižvelgti į ribotą kai kurių prašymo teikėjų siūlomą produktų kiekį ir dėl to ribotas pastangų mažinti vidutinį savitąjį išmetamo CO2 kiekį paskirstymo transporto priemonių parkui galimybes, prašymo teikėjams turėtų būti leista pasirinkti vieną metinę savitąją teršalų išmetimo normą, kurios jie laikytųsi per laikotarpį, per kurį taikoma nukrypti leidžianti nuostata, arba skirtingas metines normas, kurių vertė laikotarpio, per kurį taikoma nukrypti leidžianti nuostata, pabaigoje būtų mažesnė už pradinę vertę 2010 m.;
            
         
               (6)
            
            
               remiantis teisės visuomenei susipažinti su dokumentais išimtimi, nustatyta 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (2) 4 straipsnio 2 dalyje, tam tikra prašyme leisti taikyti nukrypti leidžiančią nuostatą pateikta informacija neturėtų būti viešai skelbiama, jeigu šios informacijos atskleidimas pakenktų komercinių interesų apsaugai; tai visų pirma pasakytina apie informaciją apie prašymo teikėjo gamybos planavimą, numatomas išlaidas ir poveikį bendrovės pelningumui. Komisija sprendimus leisti taikyti nukrypti leidžiančią nuostatą paskelbs internete,
            
         PRIĖMĖ ŠĮ REGLAMENTĄ:
   1 straipsnis
   Dalykas
   Šiame reglamente nurodoma tiksli informacija, kurią turi pateikti prašymo teikėjai, norėdami įrodyti, kad įvykdytos Reglamento (ES) Nr. 510/2011 11 straipsnio 1 dalyje nustatytos sąlygos, pagal kurias galima taikyti nukrypti leidžiančią nuostatą.
   2 straipsnis
   Sąvokų apibrėžtys
   Šiame reglamente, be Reglamento (EB) Nr. 510/2011 2 ir 3 straipsniuose pateiktų apibrėžčių, taikomos ir šios apibrėžtys:
   
               1)
            
            
               prašymo teikėjas – gamintojas, kaip apibrėžta Reglamento (ES) Nr. 510/2011 11 straipsnio 1 dalyje;
            
         
               2)
            
            
               transporto priemonės charakteristikos – transporto priemonės ypatybės, įskaitant masę, savitąjį išmetamo CO2 kiekį, vietų skaičių, variklio efektyvumą, galios ir masės santykį ir didžiausią greitį;
            
         
               3)
            
            
               rinkos ypatybės – informacija apie transporto priemonės charakteristikas ir lengvųjų komercinių transporto priemonių, tiesiogiai konkuruojančių su transporto priemonėmis, dėl kurių prašoma leisti taikyti nukrypti leidžiančią nuostatą, pavadinimai bei kainų ribos;
            
         
               4)
            
            
               savi gamybos įrenginiai – išskirtinai prašymo teikėjo naudojama gamybos ar surinkimo įranga, kuria gaminamos ar surenkamos vien tik to prašymo teikėjo naujos lengvosios komercinės transporto priemonės, įskaitant, jei taikoma, eksportui skirtas lengvąsias komercines transporto priemones;
            
         
               5)
            
            
               savas projektavimo centras – padalinys, kuriame atliekami visi transporto priemonės projektavimo bei kūrimo darbai ir kurią išskirtinai kontroliuoja ir naudoja prašymo teikėjas.
            
         3 straipsnis
   Prašymas leisti taikyti nukrypti leidžiančią nuostatą pagal Reglamento (ES) Nr. 510/2011 11 straipsnio 1 dalį
   Prašymą leisti taikyti nukrypti leidžiančią nuostatą pagal Reglamento (ES) Nr. 510/2011 11 straipsnio 1 dalį prašymo teikėjas pateikia laikydamasis šio reglamento I priede nurodytos formos ir nurodo šio reglamento 4 ir 5 straipsniuose nustatytą informaciją.
   4 straipsnis
   Su tinkamumo kriterijais susijusi informacija
   Prašymo teikėjas pateikia šią su tinkamumo kriterijais susijusią informaciją:
   
               a)
            
            
               informaciją apie gamintojo ar susijusių gamintojų grupės nuosavybės struktūrą ir atitinkamą II priede pateiktą pareiškimą;
            
         
               b)
            
            
               naujų lengvųjų komercinių transporto priemonių, kurios buvo oficialiai užregistruotos Sąjungoje per trejus metus iki prašymo pateikimo dienos ir už kurias atsakingas prašymo teikėjas, skaičių arba, jei tokių duomenų neturima, viename iš šių punktų nurodytą informaciją:
               
                           i)
                        
                        
                           apytikslį naujų lengvųjų komercinių transporto priemonių, užregistruotų per įvadiniame sakinyje nurodytą laikotarpį, už kurias prašymo teikėjas yra atsakingas, skaičių, apskaičiuotą remiantis patikrinamais duomenimis;
                        
                     
                           ii)
                        
                        
                           jei per įvadiniame sakinyje nurodytą laikotarpį lengvųjų komercinių transporto priemonių užregistruota nebuvo, naujų lengvųjų komercinių transporto priemonių, užregistruotų per paskutinius kalendorinius metus, apie kuriuos tokie duomenys turimi, skaičių.
                        
                     
         5 straipsnis
   Savitoji teršalų išmetimo norma ir galimybė mažinti išmetamų teršalų kiekį pagal Reglamento (ES) Nr. 510/2011 11 straipsnio 2 dalį
   1.   Prašymo teikėjas pateikia savo 2010 m. užregistruotų naujų lengvųjų komercinių transporto priemonių vidutinio savitojo išmetamo CO2 kiekio duomenis, išskyrus tuos atvejus, kai tų metų vidutinis savitasis išmetamo CO2 kiekis pateiktas III priede. Jei tokios informacijos neturima, prašymo teikėjas pateikia vėlesniais kalendoriniais metais, kurie yra artimiausi 2010 m., užregistruotų naujų lengvųjų komercinių transporto priemonių vidutinio savitojo išmetamo CO2 kiekio duomenis.
   2.   Prašymo teikėjas pateikia šią su jo veikla susijusią informaciją:
   
               a)
            
            
               darbuotojų skaičių ir gamybos įrenginių dydį (kvadratiniais metrais) per paskutinius kalendorinius metus iki prašymo pateikimo dienos;
            
         
               b)
            
            
               gamybos įrenginių eksploatacijos modelį, nurodydamas, kokią projektavimo ir gamybos veiklą vykdo prašymo teikėjas ir kokia veikla perduodama vykdyti užsakomųjų darbų rangovams;
            
         
               c)
            
            
               susijusių įmonių atveju nurodoma, ar gamintojai bendrai naudojasi technologijomis, ir kokia veikla perduodama vykdyti užsakomųjų darbų rangovams;
            
         
               d)
            
            
               paskutinių penkerių kalendorinių metų iki prašymo pateikimo dienos informaciją apie parduotų produktų skaičių, metinę apyvartą, grynąjį pelną ir su CO2 kiekio mažinimo technologijomis susijusiems moksliniams tyrimams bei plėtrai skirtas lėšas, taip pat susijusios įmonės atveju – grynuosius pervedimus į kontroliuojančiąją bendrovę;
            
         
               e)
            
            
               savo rinkos ypatybes;
            
         
               f)
            
            
               paskutinių kalendorinių metų iki prašymo pateikimo dienos visų modelių lengvųjų komercinių transporto priemonių, kurioms būtų taikoma nukrypti leidžianti nuostata, kainoraštį ir planuojamų pateikti rinkai lengvųjų komercinių transporto priemonių, kurioms būtų taikoma nukrypti leidžianti nuostata, numatomą kainoraštį.
            
         Prie pirmosios pastraipos d punkte nurodytos informacijos pridedamos oficialiai patvirtintos ataskaitos arba ją patvirtina nepriklausomas auditorius.
   3.   Prašymo teikėjas pateikia šią su savo technologinėmis galimybėmis mažinti savitąjį išmetamo CO2 kiekį susijusią informaciją:
   
               a)
            
            
               jo lengvosiose komercinėse transporto priemonėse, pateiktose rinkai 2010 m., naudojamų išmetamo CO2 kiekio mažinimo technologijų sąrašą arba, jei tokių duomenų neturima, vėlesnių metų, kurie yra artimiausi 2010 m., duomenis; arba rinkoje pradėti veiklą planuojančių gamintojų atveju – metų, kuriais pradedama taikyti nukrypti leidžianti nuostata, duomenis;
            
         
               b)
            
            
               jo lengvosiose komercinėse transporto priemonėse pagal savitojo išmetamo CO2 kiekio mažinimo programą naudojamų išmetamo CO2 kiekio mažinimo technologijų sąrašą ir informaciją apie papildomas išlaidas, susijusias su kiekvieno į prašymą įtraukto modelio transporto priemonėse naudojamomis minėtomis technologijomis.
            
         4.   Remdamasis savo teršalų išmetimo mažinimo galimybėmis, prašymo teikėjas pasiūlo vieną iš šių normų:
   
               a)
            
            
               savitąją teršalų išmetimo normą, kuria užtikrinama, kad pasibaigus nukrypti leidžiančios nuostatos taikymo laikotarpiui vidutinis savitasis išmetamo CO2 kiekis būtų mažesnis, palyginti su 1 dalyje nurodytu vidutiniu savituoju išmetamo CO2 kiekiu;
            
         
               b)
            
            
               metinę savitąją teršalų išmetimo normą kiekvieniems nukrypti leidžiančios nuostatos taikymo laikotarpio metams, kuri nustatoma taip, kad pasibaigus nukrypti leidžiančios nuostatos taikymo laikotarpiui vidutinis savitasis išmetamo CO2 kiekis būtų mažesnis, palyginti su 1 dalyje nurodytu vidutiniu savituoju išmetamo CO2 kiekiu.
            
         5.   Prie prašymo teikėjo teikiamo savitosios teršalų išmetimo normos arba metinės savitosios teršalų išmetimo normos pasiūlymo pridedama naujo transporto priemonių parko savitojo išmetamo CO2 kiekio mažinimo programa.
   Savitojo išmetamo CO2 kiekio mažinimo programoje nurodoma:
   
               a)
            
            
               išmetamo CO2 kiekio mažinimo technologijų diegimo prašymo teikėjo transporto priemonių parke tvarkaraštis;
            
         
               b)
            
            
               Sąjungoje per metus numatomų užregistruoti naujų lengvųjų komercinių transporto priemonių skaičius, apskaičiuotas laikotarpiui, per kurį prašoma leisti taikyti nukrypti leidžiančią nuostatą, taip pat numatomas vidutinis savitasis išmetamo CO2 kiekis ir masės vidurkis;
            
         
               c)
            
            
               jei siūlomos metinės savitosios teršalų išmetimo normos, transporto priemonių, į kurias diegiamos išmetamo CO2 kiekio mažinimo technologijos, savitojo išmetamo CO2 kiekio metinių normų gerinimo planas.
            
         6.   Kiekvienais laikotarpio, per kurį taikoma nukrypti leidžianti nuostata, metais pagal Reglamento (ES) Nr. 510/2011 9 straipsnį įvertinama, kaip prašymo teikėjas laikosi savitosios teršalų išmetimo normos arba metinių savitųjų teršalų išmetimo normų.
   6 straipsnis
   Komisijos vertinimas
   1.   Jei Komisija per devynis mėnesius nuo oficialaus išsamaus prašymo, pateikto pagal Reglamento (ES) Nr. 510/2011 11 straipsnio 1 dalį, gavimo dienos prieštaravimų nepareiškia, laikoma, kad atitinkamos susijusios sąlygos, pagal kurias galima taikyti nukrypti leidžiančią nuostatą.
   Jei prašymas, Komisijos nuomone, nėra išsamus, gali būti paprašyta pateikti daugiau informacijos. Jei per prašyme pateikti daugiau informacijos nurodytą laikotarpį papildomos informacijos nepateikiama, Komisija prašymą gali atmesti.
   Jei prašymas atmetamas dėl to, kad pateikta informacija yra neišsami arba siūloma savitoji teršalų išmetimo norma, Komisijos nuomone, nesuderinama su prašymo teikėjo galimybėmis mažinti išmetamų teršalų kiekį, prašymo teikėjas gali pateikti išsamiai užpildytą arba peržiūrėtą prašymą leisti taikyti nukrypti leidžiančią nuostatą.
   2.   Prašymai pateikiami spausdinta ir elektronine forma. Spausdintos formos prašymas siunčiamas Europos Komisijos Generaliniam sekretoriatui – Secretariat-General of the European Commission, 1049 Brussels, Belgium, nurodant „Derogation under Regulation (ES) No 510/2011“ („Nukrypti leidžianti nuostata pagal Reglamentą (ES) Nr. 510/2011“). Elektroninės formos prašymas siunčiamas I priede nurodytu specialiuoju e. pašto adresu.
   3.   Jei paaiškėja, kad prašyme pateikta informacija neteisinga arba netiksli, sprendimas leisti taikyti nukrypti leidžiančią nuostatą atšaukiamas.
   7 straipsnis
   Galimybė visuomenei susipažinti su informacija
   1.   Jei prašymo teikėjas mano, kad prašyme pateikta informacija neturėtų būti atskleista pagal Reglamento (ES) Nr. 510/2011 11 straipsnio 8 dalį, jis tai nurodo prašyme ir pagrindžia, kodėl šios informacijos atskleidimas pakenktų prašymo teikėjo komercinių interesų, įskaitant intelektinę nuosavybę, apsaugai.
   2.   Teisės visuomenei susipažinti su dokumentais išimtis, nustatyta Reglamento (EB) Nr. 1049/2001 4 straipsnio 2 dalyje, taikoma šiai informacijai:
   
               a)
            
            
               išsamiems 5 straipsnyje nurodytos savitojo išmetamo CO2 kiekio mažinimo programos duomenims, visų pirma susijusiems su prašymo teikėjo produktų asortimento didinimu;
            
         
               b)
            
            
               informacijai apie numatomą išmetamo CO2 kiekio mažinimo technologijų poveikį gamybos sąnaudoms, transporto priemonių pirkimo kainoms ir bendrovės pelningumui.
            
         8 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 145, 2011 5 31, p. 1.
   
      (2)  OL L 145, 2001 5 31, p. 43.
   
      I PRIEDAS
      
         Prašymo leisti taikyti nukrypti leidžiančią nuostatą, kurį turi pateikti Reglamento (ES) Nr. 510/2011 11 straipsnio 1 dalies kriterijus atitinkantys lengvųjų komercinių transporto priemonių gamintojai, standartinė forma
      
      Elektroninė prašymo forma siunčiama šiuo elektroninio pašto adresu
      EC-CO2-LDV-IMPLEMENTATION@ec.europa.eu
      1.   Gamintojo arba susijusių gamintojų grupės pavadinimas, adresas ir asmuo ryšiams
      
      
                  Gamintojo pavadinimas
               
               
                  Pašto adresas
               
               
                  Asmens ryšiams vardas, pavardė
               
               
                  Asmens ryšiams el. pašto adresas
               
               
                  Asmens ryšiams telefono numeris
               
            
                   
               
               
                   
               
               
                   
               
               
                   
               
               
                   
               
            2.   Gamintojo atstovo ES pavadinimas, adresas ir asmuo ryšiams (tik tuo atveju, jei gamintojas įsisteigęs už ES ribų)
      
      
                  Gamintojo atstovo ES pavadinimas
               
               
                  Pašto adresas
               
               
                  Asmens ryšiams vardas, pavardė
               
               
                  Asmens ryšiams el. pašto adresas
               
               
                  Asmens ryšiams telefono numeris
               
            
                   
               
               
                   
               
               
                   
               
               
                   
               
               
                   
               
            3.   Tinkamumo kriterijai
      
      3.1.   Ar prašymo teikėjas priklauso susijusių gamintojų grupei?
      
      
                  
               
               
                  TAIP (pridėti II priede pateiktą pareiškimą)
               
            
                  
               
               
                  NE
               
            3.2.   Ar prašymo teikėjas priklauso susijusių gamintojų grupei, tačiau naudojasi savais gamybos įrenginiais ir projektavimo centru?
      
      
                  
               
               
                  TAIP (pridėti II priede pateiktą pareiškimą; žr. 3.3 punktą)
               
            
                  
               
               
                  NE (žr. 3.4 ir 3.5 punktus)
               
            3.3.   Sąjungoje užregistruotų naujų lengvųjų komercinių transporto priemonių skaičius, jei prašymas susijęs su nesusijusiu gamintoju arba susijusiu gamintoju, kuris naudojasi savais gamybos įrenginiais ir projektavimo centru
      
      3.3.1.   Oficialūs trejų paskutinių kalendorinių metų iki prašymo pateikimo dienos duomenys
      
                  Metai
               
               
                   
               
               
                   
               
               
                   
               
            
                  ES užregistruotų naujų transporto priemonių skaičius
               
               
                   
               
               
                   
               
               
                   
               
            3.3.2.   Jei 3.3.1 punkte nurodytų ten pat nurodyto laikotarpio oficialių duomenų neturima, nurodomas apytikslis, remiantis patikrinamais duomenimis apskaičiuotas transporto priemonių skaičius
      
                  Metai
               
               
                   
               
               
                   
               
               
                   
               
            
                  ES užregistruotų naujų transporto priemonių skaičius
               
               
                   
               
               
                   
               
               
                   
               
            3.3.3.   Jei 3.3.1 ir 3.3.2 punktuose nurodytų to laikotarpio duomenų neturima, nurodomi paskutinių kalendorinių metų, kurių minėti duomenys turimi, duomenys.
      
                  Metai
               
               
                   
               
               
                   
               
               
                   
               
            
                  ES užregistruotų naujų transporto priemonių skaičius
               
               
                   
               
               
                   
               
               
                   
               
            3.4.   Jei prašymas susijęs su susijusių gamintojų grupe, prašoma pateikti informacija
      
      
                  Gamintojų pavadinimai
               
               
                  Pašto adresas
               
               
                  Asmens ryšiams vardas, pavardė
               
               
                  Asmens ryšiams el. pašto adresas
               
               
                  Asmens ryšiams telefono numeris
               
            
                   
               
               
                   
               
               
                   
               
               
                   
               
               
                   
               
            3.5.   Jei prašymas susijęs su susijusių gamintojų grupe ir prašymo teikėjas nesinaudoja savais gamybos įrenginiais ir projektavimo centru, nurodomas susijusių gamintojų grupės Sąjungoje užregistruotų naujų lengvųjų komercinių transporto priemonių skaičius
      
      3.5.1.   Oficialūs trejų paskutinių kalendorinių metų iki prašymo pateikimo dienos duomenys
      
                  Metai
               
               
                   
               
               
                   
               
               
                   
               
            
                  ES užregistruotų naujų transporto priemonių skaičius
               
               
                   
               
               
                   
               
               
                   
               
            3.5.2.   Jei 3.5.1 punkte nurodytų ten pat nurodyto laikotarpio oficialių duomenų neturima, nurodomas apytikslis, remiantis patikrinamais duomenimis apskaičiuotas transporto priemonių skaičius
      
                  Metai
               
               
                   
               
               
                   
               
               
                   
               
            
                  ES užregistruotų naujų transporto priemonių skaičius
               
               
                   
               
               
                   
               
               
                   
               
            3.5.3.   Jei 3.5.1 ir 3.5.2 punktuose nurodytų to laikotarpio duomenų neturima, nurodomi paskutinių kalendorinių metų, kurių minėti duomenys turimi, duomenys
      
                  Metai
               
               
                   
               
               
                   
               
               
                   
               
            
                  ES užregistruotų naujų transporto priemonių skaičius
               
               
                   
               
               
                   
               
               
                   
               
            4.   Prašoma nukrypti leidžiančios nuostatos taikymo trukmė
      
      
                  Kalendorinių metų skaičius (ne daugiau kaip 5 metai)
               
               
                   
               
               
                   
               
               
                   
               
            5.   Savitosios teršalų išmetimo normos, apskaičiuotos kaip transporto priemonių parko vidurkis per nukrypti leidžiančios nuostatos taikymo laikotarpį, arba, jei taikomos metinės teršalų mažinimo normos, atskirų savitųjų teršalų išmetimo normų pasiūlymas (g CO2/km)
      
      
                  Metai
               
               
                   
               
               
                   
               
               
                   
               
               
                   
               
               
                   
               
            
                  Vidutinė savitoji teršalų išmetimo norma (g CO2/km)
               
               
                   
               
               
                   
               
               
                   
               
               
                   
               
               
                   
               
            6.   Konkreti informacija apie bendrovę
      
      6.1.   Vidutinis savitasis išmetamo CO2 kiekis 2010 m. (jei nenurodytas III priede) arba, jei tokių duomenų neturima, vėlesnių kalendorinių metų, kurie yra artimiausi 2010 m., duomenys
      
      6.2.   Darbuotojų skaičius per paskutinius kalendorinius metus iki prašymo pateikimo dienos
      
      6.3.   Paskutinių kalendorinių metų iki prašymo pateikimo dienos gamybos įrenginių dydis (kvadratiniais metrais)
      
      6.4.   Per paskutinius 5 metus iki prašymo pateikimo dienos parduotų produktų skaičius
      
      
                  Metai
               
               
                   
               
               
                   
               
               
                   
               
               
                   
               
               
                   
               
            
                  Parduotų produktų skaičius
               
               
                   
               
               
                   
               
               
                   
               
               
                   
               
               
                   
               
            6.5.   Paskutinių 5 metų iki prašymo pateikimo dienos metinė apyvarta
      
      
                  Metai
               
               
                   
               
               
                   
               
               
                   
               
               
                   
               
               
                   
               
            
                  Apyvarta
               
               
                   
               
               
                   
               
               
                   
               
               
                   
               
               
                   
               
            6.6.   Rinkos ypatybės
      
      Informacija apie numatomus produktus, kurie prašymo teikimo metu nėra pateikti rinkai, turėtų būti pateikta šio prašymo konfidencialiojoje dalyje.
      
                  a)
               
               
                  Transporto priemonės charakteristikos.
               
            
                  b)
               
               
                  Paskutinių kalendorinių metų iki prašymo pateikimo dienos tiesiogiai konkuruojančių transporto priemonių pavadinimai ir kainų ribos.
               
            
                  c)
               
               
                  Paskutinių kalendorinių metų iki prašymo pateikimo dienos arba metų, kurie yra artimiausi prašymo pateikimo dienai, transporto priemonių, kurioms būtų taikoma nukrypti leidžianti nuostata, kainoraštis.
               
            6.7.   Trumpas gamybos įrenginių eksploatacijos modelio aprašymas
      
      PRAŠYMO KONFIDENCIALIOJI DALIS
      6.8.   Paskutinių 5 metų iki prašymo pateikimo dienos grynasis pelnas
      
      
                  Metai
               
               
                   
               
               
                   
               
               
                   
               
               
                   
               
               
                   
               
            
                  Grynasis pelnas
               
               
                   
               
               
                   
               
               
                   
               
               
                   
               
               
                   
               
            6.9.   Su CO2 kiekio mažinimo technologijomis susijusiems moksliniams tyrimams bei plėtrai skirtos lėšos
      
      
                  Metai
               
               
                   
               
               
                   
               
               
                   
               
               
                   
               
               
                   
               
            
                  Moksliniams tyrimams bei plėtrai skirtos lėšos
               
               
                   
               
               
                   
               
               
                   
               
               
                   
               
               
                   
               
            6.10.   Susijusių įmonių atveju – grynieji pervedimai į kontroliuojančiąją bendrovę, įvykdyti per paskutinius 5 metus iki prašymo pateikimo dienos
      
      
                  Metai
               
               
                   
               
               
                   
               
               
                   
               
               
                   
               
               
                   
               
            
                  Grynieji pervedimai
               
               
                   
               
               
                   
               
               
                   
               
               
                   
               
               
                   
               
            7.   Išsami informacija apie lengvąsias komercines transporto priemones, kurias ketinama pateikti Sąjungos rinkai ir už kurias bus atsakingas prašymo teikėjas
      
      7.1.   Rinkos ypatybės
      
      7.1.1.   Transporto priemonės charakteristikos.
      7.1.2.   Paskutinių kalendorinių metų iki prašymo pateikimo dienos tiesiogiai konkuruojančių transporto priemonių pavadinimai ir kainų ribos.
      7.1.3.   Numatomas transporto priemonių, kurioms būtų taikoma nukrypti leidžianti nuostata, kainoraštis.
      8.   Prašymo teikėjo technologinės galimybės mažinti savitąjį išmetamo CO2 kiekį
      
      8.1.   Išmetamo CO2 kiekio mažinimo technologijų, naudotų prašymo teikėjo transporto priemonių parke 2010 m., sąrašas
      
      8.2.   Jei 8.1 punkte nurodyto sąrašo pateikti negalima, vėlesnių metų, kurie yra artimiausi 2010 m., sąrašas
      
      8.3.   Sąjungos rinkoje pradėti veiklą planuojantis prašymo teikėjas turėtų pateikti 8.1 punkte nurodytą pirmų nukrypti leidžiančios nuostatos taikymo metų sąrašą
      
      9.   Prašymo teikėjo savitojo išmetamo CO2 kiekio mažinimo programa
      
      9.1.   Išmetamo CO2 kiekio mažinimo technologijų diegimo prašymo teikėjo transporto priemonių parke tvarkaraštis
      
      9.2.   Per nukrypti leidžiančios nuostatos taikymo laikotarpį numatomas vidutinis transporto priemonių parko dydis
      
      9.2.1.   Nukrypti leidžiančios nuostatos taikymo laikotarpiu Sąjungoje per metus numatomų užregistruoti naujų lengvųjų komercinių transporto priemonių skaičius.
      9.2.2.   Numatomas transporto priemonių, kurias ketinama pateikti Sąjungos rinkai, masės vidurkis, jų variklių galia ir informacija apie jėgos pavaros konfigūraciją.
      9.2.3.   Numatomas transporto priemonių, kurias ketinama pateikti Sąjungos rinkai, vidutinis savitasis išmetamo CO2 kiekis.
      9.3.   Išmetamo CO2 kiekio mažinimo technologijos, kurios pagal savitojo išmetamo CO2 kiekio mažinimo programą turi būti įdiegtos prašymo teikėjo transporto priemonių parke
      
      9.4.   Papildomos išlaidos, suskirstytos pagal transporto priemonių modelius, susijusios su pagal savitojo išmetamo CO2 kiekio mažinimo programą įdiegtinomis technologijomis
      
      9.5.   Jei taikomos metinės normos, tam tikrų modelių transporto priemonių, į kurias diegiamos išmetamo CO2 kiekio mažinimo technologijos, savitojo išmetamo CO2 kiekio metinių normų gerinimo planas
      
   
   
      II PRIEDAS
      
         Pareiškimo, kuriuo patvirtinama nuosavybės struktūra, standartinė forma
      
      
         Reglamento (ES) Nr. 510/2011 11 straipsnio 1 dalies a punktas
      
      Patvirtinu, kad esu teisiškai įgaliotas atstovauti [pavadinimas] (gamintojui), kuris teikia prašymą leisti taikyti Reglamento (ES) Nr. 510/2011 11 straipsnio 1 dalyje numatytą nukrypti leidžiančią nuostatą ir kuris nepriklauso susijusių gamintojų grupei, kaip apibrėžta to reglamento 3 straipsnio 2 dalyje. Mano žiniomis [pavadinimas] (gamintojas) atitinka Reglamento (ES) Nr. 510/2011 11 straipsnio 1 dalyje numatytus kriterijus, pagal kuriuos galima teikti prašymą leisti taikyti nukrypti leidžiančią nuostatą, ir prašyme pateikta informacija yra teisinga ir tiksli. Priede pateikiama informacija apie [pavadinimas] (gamintojo) nuosavybės struktūrą.
      
                  Parašas
               
               
                  Data
               
            [Gamintojo pavadinimas] direktorius
      
         Reglamento (ES) Nr. 510/2011 11 straipsnio 1 dalies b punktas
      
      Patvirtinu, kad esu teisiškai įgaliotas atstovauti [pavadinimas] (gamintojui), kuris teikia prašymą leisti taikyti Reglamento (ES) Nr. 510/2011 11 straipsnio 1 dalyje numatytą nukrypti leidžiančią nuostatą ir kuris priklauso susijusių gamintojų grupei, kaip apibrėžta to reglamento 3 straipsnio 2 dalyje. Mano žiniomis [pavadinimas] (gamintojas) atitinka Reglamento (ES) Nr. 510/2011 11 straipsnio 1 dalyje numatytus kriterijus, pagal kuriuos galima teikti prašymą leisti taikyti nukrypti leidžiančią nuostatą, ir prašyme pateikta informacija yra teisinga ir tiksli. Priede pateikiama informacija apie [pavadinimas] (gamintojo) nuosavybės struktūrą.
      
                  Parašas
               
               
                  Data
               
            [Gamintojo pavadinimas] direktorius
      
         Reglamento (ES) Nr. 510/2011 11 straipsnio 1 dalies c punktas
      
      Patvirtinu, kad esu teisiškai įgaliotas atstovauti [pavadinimas] (gamintojui), kuris teikia prašymą leisti taikyti Reglamento (ES) Nr. 510/2011 11 straipsnyje numatytą nukrypti leidžiančią nuostatą ir kuris priklauso susijusių gamintojų grupei, kaip apibrėžta to reglamento 3 straipsnio 2 dalyje, bet naudojasi savais gamybos įrenginiais ir projektavimo centru, kaip apibrėžta Komisijos deleguotojo reglamento (ES) Nr. 114/2013 2 straipsnyje. Mano žiniomis [pavadinimas] (gamintojas) atitinka Reglamento (ES) Nr. 510/2011 11 straipsnio 1 dalyje numatytus kriterijus, pagal kuriuos galima teikti prašymą leisti taikyti nukrypti leidžiančią nuostatą, ir prašyme pateikta informacija yra teisinga ir tiksli. Priede pateikiama informacija apie [pavadinimas] (gamintojo) nuosavybės struktūrą.
      
                  Parašas
               
               
                  Data
               
            [Gamintojo pavadinimas] direktorius
   
   
      III PRIEDAS
      
         2010 m. Sąjungos vidutinių savitųjų išmetamo CO2 kiekių, tenkančių gamintojams, sąrašas
      
      
                  Markė
               
               
                  Vidutinis išmetamų teršalų kiekis (g/km)
               
            
                  Citroen
               
               
                  158,96
               
            
                  Dacia
               
               
                  154,13
               
            
                  Fiat
               
               
                  159,99
               
            
                  Ford
               
               
                  202,00
               
            
                  Giotti victoria
               
               
                  167,59
               
            
                  Great wall
               
               
                  190,13
               
            
                  Hyundai
               
               
                  219,73
               
            
                  Isuzu
               
               
                  223,86
               
            
                  Iveco
               
               
                  229,05
               
            
                  Jeep
               
               
                  240,17
               
            
                  Kia
               
               
                  193,29
               
            
                  Land rover
               
               
                  276,93
               
            
                  LDV
               
               
                  234,60
               
            
                  Mazda
               
               
                  247,08
               
            
                  Mercedes
               
               
                  226,29
               
            
                  Mitsubishi
               
               
                  221,87
               
            
                  Mitsubishi fuso
               
               
                  286,83
               
            
                  Nissan
               
               
                  214,11
               
            
                  Opel
               
               
                  183,30
               
            
                  Peugeot
               
               
                  156,84
               
            
                  Piaggio
               
               
                  135,85
               
            
                  Renault
               
               
                  165,47
               
            
                  Renault trucks
               
               
                  250,11
               
            
                  Skoda
               
               
                  136,13
               
            
                  Ssangyong
               
               
                  222,72
               
            
                  Tata
               
               
                  223,00
               
            
                  Toyota
               
               
                  215,41
               
            
                  Vauxhall
               
               
                  162,09
               
            
                  Volkswagen
               
               
                  193,43
               
            
                  Volvo
               
               
                  186,40